2006 йылдағы Донъя чемпионаты ла Испания йыйылма командаһы өсөн уңышһыҙ башлана. Команда һайлап алыу турнирында көсһөҙ уйнай, финалға бары тик квалификация иләге аша ғына үтә (Хави 12 уйындың 7-һендә уйнай). Финал турниры испандар тураһында ҡапма-ҡаршы фекерҙәр ҡалдыраxa0— улар төркөм этабында мөмкин булған өс еңеү яулай, ләкин плей-оффтың беренсе раундында уҡ француздарҙан 3:1 иҫәбенә еңелә. Хави командала ике йыл элеккегә ҡарағанда мөһимерәк роль уйнайxa0— мундиалдың 4 матчында ла уйнай.